4.  การวิจัยและพัฒนา

    1.  การวิจัย

  - ไม่มี -

2.  การพัฒนา

(1) การพัฒนาและฝึกอบรมบุคลากรทุกระดับ

-   บริษัทฯ ได้มุ่งเน้นโครงการพัฒนาประสิทธิภาพในการปฏิบัติงาน และคุณภาพในการให้บริการ
    โดยมีวัตถุประสงค์เพื่อปรับปรุงคุณภาพการบริการให้ได้มาตรฐานและเป็นเอกลักษณ์ของโรงพยาบาลสมิติเวช
    ซึ่งบริษัทฯ ได้เล็งเห็นความสำคัญของบุคลากรเป็นปัจจัยหนึ่งในการบริการที่ดี ดังนั้น บริษัทฯ
    จึงให้พนักงานทุกระดับในแต่ละแผนกได้รับการฝึกอบรมเสริมสร้างความรู้และทักษะในการปฏิบัติหน้าที่ของแต่ละสาขาวิชาชีพอย่างเพียงพอและต่อเนื่องให้ทันกับวิวัฒนาการและเทคโนโลยีทางการแพทย์ที่เปลี่ยนแปลงไปอย่างรวดเร็ว

-   สนับสนุนโครงการ “การศึกษาต่อเนื่องของแพทย์” ของแพทยสภา โดยจัดการประชุมวิชาการ
    เผยแพร่ความรู้ให้แก่แพทย์ในองค์กรตลอดทั้งปี
    รวมทั้งได้จัดการประชุมวิชาการและนิทรรศการต่างๆ
    เกี่ยวกับความก้าวหน้าทางการแพทย์เป็นประจำทุกปี (Samitivej Scientific Meeting)
    ให้แก่คณะแพทย์และเจ้าหน้าที่ของโรงพยาบาลเอง
    รวมทั้งบุคลากรทางการแพทย์ทั่วประเทศและประชาชนทั่วไปที่สนใจ
    ซึ่งได้รับความสนใจจากบุคลากรทางการแพทย์เพิ่มมากขึ้นเป็นลำดับ

(2) การพัฒนาด้าน Information Technology

  เพื่อสนับสนุนให้การปฏิบัติงานและการให้บริการเป็นไปอย่างถูกต้อง รวดเร็ว
  และเพื่ออำนวยความสะดวกให้แก่ผู้ใช้บริการ
  รวมทั้งเพื่อให้สามารถรวบรวมข้อมูลและงานวิเคราะห์ต่างๆ
  มาใช้ในการบริหารงานได้อย่างเหมาะสม
  และอีกทั้งสนับสนุนการสื่อสารภายในองค์กรอย่างทั่วถึงและทันกาล โดยนำอุปกรณ์คอมพิวเตอร์
  อุปกรณ์สื่อสาร และระบบงาน Computer Software
  ที่เหมาะสมกับลักษณะงานมาใช้งานในส่วนงานของ Front Office และ Support System

(3) พัฒนาระบบคุณภาพการรักษาพยาบาลอย่างต่อเนื่อง

จากผลการพัฒนาดังกล่าว บริษัทฯ
ได้รับการตอบสนองและความร่วมมือจากพนักงานและแพทย์เป็นอย่างดีจนมีผลสำเร็จดังนี้

-   ปี 2542 โรงพยาบาลสมิติเวช สุขุมวิท ได้ผ่านการรับรองเป็น
    “โรงพยาบาลสายสัมพันธ์แม่-ลูก” จากองค์การอนามัยโลก (WHO) และองค์การยูนิเซฟ
    (Unicef) และกระทรวงสาธารณสุข

-   ปี 2544 บริษัทฯ ได้รับการรับรองมาตรฐานระบบ ISO 9002 จากบริษัท Bureau Veritas
    (Thailand)

-   ปี 2546 โรงพยาบาลสมิติเวช ทั้ง 2 แห่ง
    ได้รับการรับรองกระบวนการคุณภาพตามมาตรฐานโรงพยาบาลจาก Hospital
    Accreditation จากสถาบันพัฒนาและรับรองคุณภาพโรงพยาบาล (พรพ.) (The
    Institute of Hospital Quality Improvement & Association (HA –
    Thailand))

-   ปี 2550 บริษัทฯ
    ได้พัฒนากระบวนการคุณภาพการรักษาพยาบาลอย่างต่อเนื่องตามระบบมาตรฐานสากลของ
    Joint Commission International Accreditation Standards for Hospitals
    ประเทศสหรัฐอเมริกา โดยได้รับรอง
    (Accreditation)รวมทั้งได้รับการต่ออายุมาตรฐานคุณภาพโรงพยาบาลจาก พรพ.
    ในปีเดียวกัน
    อีกด้วย

-   ปี 2551 บริษัท สมิติเวช ศรีราชา จำกัด ซึ่งเป็นบริษัทย่อยของบริษัทฯ ดำเนินกิจการ
    “โรงพยาบาลสมิติเวช ศรีราชา” ได้ผ่านการรับรองมาตรฐานโรงพยาบาลจากองค์กร JCI
    ส่งผลให้กลุ่มโรงพยาบาล
    เป็นแห่งแรกที่โรงพยาบาลทุกแห่งในกลุ่มได้รับการรับรองมาตรฐานกระบวนการคุณภาพตามมาตรฐานสากล

-   ปี 2551 โรงพยาบาลสมิติเวช สุขุมวิท ได้ผ่านการรับรองมาตรฐานการดูแลผู้ป่วยเฉพาะโรค
    2 โรค (Disease or Condition Specific Care) ได้แก่
    โรคกล้ามเนื้อหัวใจขาดเลือดเฉียบพลัน (Acute Myocardial Infraction)
    และโรคมะเร็งปอด (Lung Cancer) จาก Joint Commission International
    (JCI)

-   ปี 2551 โรงพยาบาลสมิติเวช สุขุมวิท
    ได้ผ่านการรับรองมาตรฐานสายใยรักแห่งครอบครัวระดับทองโดยกรมอนามัย
    กระทรวงสาธารณสุข และได้รับประทานโล่ห์รางวัลจากพระเจ้าวรวงศ์เธอ
    พระองค์เจ้าศรีรัศมิ์ พระวรชายา ในสมเด็จพระบรมโอรสาธิราชฯ สยามมงกุฎราชกุมาร
    เมื่อวันที่ 6 ธันวาคม 2551 ตามที่ได้สมัครเข้าร่วมโครงการ “สายใยรักแห่งครอบครัว”
    ซึ่งเน้นการดูแลทารกตั้งแต่อยู่ในครรภ์มารดาตลอดทุกขั้นตอนของการเจริญเติบโตจนถึงอายุ 5
    ปี ซึ่งโรงพยาบาลฯ
    ได้พัฒนาองค์ความรู้และมาตรฐานที่มีอย่างต่อเนื่องตามที่ได้รับรองเป็นโรงพยาบาลสายสัมพันธ์แม่-ลูกมาแล้ว
    จากองค์การอนามัยโลก (WHO) องค์กร UNICEF และกระทรวงสาธารณสุข
    ที่ตระหนักในความสำคัญของการเลี้ยงลูกด้วยนมมารดา